cyanic-selkie/wikianc huggingface dataset:
मनोहारी सिंह
उनके चाचा ने उस ब्रास बैंड के संचालक जोसेफ़ न्यूमैन से उन्हें मिलवाया था और १९४२ में ३ रुपये हफ़्ते की तनख्वाह पर नौकरी मिल गयी थी। १९४५ में जोसेफ़ न्यूमैन, एच.एम.वी. में सम्मिलित हो गए और उन्हें बाटानगर का ब्रास बैंड छोड़ना पड़ा था। न्यूमैन ने मनोहारी दा की संगीत प्रतिभा पर भरोसा किया क्योंकि उन्हें विश्वास था कि अधिक अभ्यास से वो बेहतर होते जाएंगे और वैसा ही हुआ भी। न्यूमैन के माध्यम से ही मनोहारी दादा की मुलाकात बड़े बर्मन साहब से हुई थी। जोसेफ़ न्यूमैन कई संगीत निर्देशकों जैसे कमल दासगुप्ता, एस.डी. बर्मन, तिमिर बरन और पंडित रविशंकर के लिए संगीत प्रबन्ध (अरेंज) करते थे और मनोहारी दा उनकी नोटेशंस बजाते थे। नाईट-क्लबों में बजाने की इच्छा ने उन्हें सैक्सोफोन बजाना सीखने को प्रेरित किया था। बाद में कई बड़े संगीतकारों जैसे बेनी गुडमैन और आर्टीसियो के साथ काम भी किया था।
वहीं ग्रैंड होटल कलकत्ता में कई बैंड्स के साथ काम कर चुके तेग बहादुर (ख्यात संगीतकार लुई बैंक्स के पिता) एक शानदार ट्रम्पेट प्लेयर थे जहां वे जॉर्जी बैंक्स के नाम से बजाया करते थे और दूसरे चाचा बॉबी बैंक्स थे। इन सब के कारण नाईट-क्लबों में बजाने की उनकी इच्छा ज़ोर पकड़ती गई। कलकते में यह संगीत का एक ऐसा दौर था कि यहाँ के होटलों और नाईट क्लब्स में बड़े नामी कलाकार काम कर रहे थे। मनोहरी भी कलकत्ता सिम्फनी आर्केस्ट्रा के साथ जुड़े रहने के अलावा एक नाईट क्लब ‘फिर्पो’ के साथ 1958 तक काम करते रहे। यह वही समय था जब संगीतकार नौशाद ने मनोहरी और उनके साथ बासू चक्रवर्ती को एक कार्यक्रम में बजाते देखा और संगीतकार सलिल चैधरी को सलाह दी कि इन दोनों कलाकारों को मुम्बई ले आएं।
1958 में सलिल दा उन्हें मुम्बई ले गए। सलिल दा के पास उस समय बहुत काम न था, अतः उन्होंने संगीतकार एस.डी.बर्मन से मिलवाया। बर्मन दा ने उन्हें फिल्म ‘सितारों से आगे’ में पहला मौका दिया । बर्मन दा से पहली मुलाकात के समय ही मनोहारी दा की उनके बेटे आर.डी.बर्मन उर्फ पंचम से भी मुलाकात हो गई। जिस समय सलिल दा मनोहारी को लेकर बाम्बे लैब पहुंचे जहां ‘सितारों से आगे’ की रिकार्डिंग हो रही थी, तो वहां पंचम, जयदेव, और लक्ष्मीकांत भी मौजूद थे। लक्ष्मीकान्त उस समय बतौर साजिन्दा मेंडोलिन बजाते थे और जयदेव बर्मन दा के सहायक थे। मनोहारी की यहाँ से जो मैत्री और स्नेह का सम्बन्ध बना वह आजीवन बना रहा। मनोहारी सिंह ने लगभग सारे बड़े संगीतकारों के साथ काम किया।
13 जुलाई 2010 को जब मनोहारी दा की मृत्यु हुई उस समय उनकी उम्र 79 वर्ष की थी। विशेष बात यह है कि जब तक जीवित रहे कभी बजाना नहीं छोड़ा। 2003 की फिल्म ‘चलते-चलते’ के लिए भी बजाया तो 2004 की फिल्म ‘वीर जारा’ में भी बजाया। मृत्यु से कुछ दिन पहले ही उन्होंने संगीतकार शंकर-जयकिशन की स्मृति में आयोजित एक कार्यक्रम में बाकायदा परफार्मेंस दिया था।
मर्यादाकरण
हिन्दू धर्म में; सद्गृहस्थ की, परिवार निर्माण की जिम्मेदारी उठाने के योग्य शारीरिक, मानसिक परिपक्वता आ जाने पर युवक-युवतियों का विवाह संस्कार कराया जाता है। समाज के सम्भ्रान्त व्यक्तियों की, गुरुजनों की, कुटुम्बी-सम्बन्धियों की, देवताओं की उपस्थिति इसीलिए इस धर्मानुष्ठान के अवसर पर आवश्यक मानी जाती है कि दोनों में से कोई इस कत्तर्व्य-बन्धन की उपेक्षा करे, तो उसे रोकें और प्रताड़ित करें। पति-पत्नी इन सन्भ्रान्त व्यक्तियों के सम्मुख अपने निश्चय की, प्रतिज्ञा-बन्धन की घोषणा करते हैं। यह प्रतिज्ञा समारोह ही विवाह संस्कार है। विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए।
मर्यादाकरण
कन्यादान-गोदान के बाद कन्यादाता वर से सत् पुरुषों और देव शक्तियों की साक्षी में मर्यादा की विनम्र अपील करता है। वर उसे स्वीकार करता है। कन्या का उत्तरदायित्व वर को सौंपा गया है। ऋषियों द्वारा निधार्रित अनुशासन विशेष लक्ष्य के लिए हैं। अधिकार पाकर उस मयार्दा को भुलकर मनमाना आचरण न किया जाए। धर्म, अर्थ और काम की दिशा में ऋषि प्रणीत मयार्दा का उल्लंघन अधिकार के नशे में न किया जाए। यह निवेदन किया जाता है, जिसे वर प्रसन्नतापूवर्क स्वीकार करता है। कन्यादान करने वाले अपने हाथ में जल, पुष्प, अक्षत लें। भावना करें कि वर को मयार्दा सौंप रहे हैं। वर मयार्दा स्वीकार करें, उसके पालन के लिए देव शक्तियों के सहयोग की कामना करे। ॐ गौरीं कन्यामिमां पूज्य! यथाशक्तिविभूषिताम्। गोत्राय शमर्णे तुभ्यं, दत्तां देव समाश्रय॥ धमर्स्याचरणं सम्यक्, क्रियतामनया सह। धमेर् चाथेर् च कामे च, यत्त्वं नातिचरेविर्भो॥ वर कहें- नातिचरामि।
अगला कार्यक्रम
इससे अगला कार्यक्रम या चरण है पाणिग्रहण संस्कार।
अन्य चरण
इसी प्रकार हिन्दू विवाह के बाईस चरण होते हैं। इन सभी चरणों के बाद हिन्दू विवाह पूर्ण होता है।
बाहरी कड़ियाँ
गायत्री शांतिकुंज की ओर से]
बसुरा गाँव, इमामगंज (गया)
बसुरा इमामगंज, गया, बिहार स्थित एक गाँव है।
चकरपुर, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
बसव जयंती
बसव जयंती  वीरशैव लिंगायत हिंदू धर्म का सर्वाधिक महत्त्वपूर्ण त्यौहार है। यह पूरे भारत में हर्षोल्लास सहित मनाया जाता है। इसमें लिंगायत मत के प्रसारक बसव की जयंती मनायी जाती है।
लखनऊ नगर निगम
उत्तर प्रदेश के नगर निगम वाले नगर
1लखनऊ
2 आगरा
3 कानपुर
4 प्रयागराज
5 वाराणसी
6 मेरठ
7 गोरखपुर
8 बरेली
10 अलीगढ
11 मुरादाबाद
12 झांसी
13 सहारनपुर
14 फिरोजाबाद (2015)
15 अयोध्या (2017)
16 मथुरा वृंदावन (2017)
17 शाहजहापुर
कोहबर
कोहबर (कौतुकगृह, कोष्ठवर ) भारत  के  झारखंड की लोककला है। कोहबर चित्रकला में नैसर्गिक रंगों का प्रयोग होता है, मसलन लाल, काला, पीला, सफेद रंग पेड़ की छाल व मिट्टी से बनाए जाते हैं। सफेद रंग के लिए दूधी मिट्टी का प्रयोग किया जाता है। काला रंग भेलवा पेड़ के बीज को पिस कर तैयार किया जाता है। इनकी पेंटिंग में ब्रश भी प्राकृतिक ही होते हैं। उंगलियां, लकड़ी की कंघी (अब प्लास्टिक वाली), दातुन से चित्र उकेरे जाते हैं। मिट्टी के घरों की अंदरूनी दीवार को ब्लैक एंड व्हाइट बेल बूटा, पत्तों, मोर का चित्र बनाकर सजाया जाता है।  विवाह के समय, घर के किसी एक कमरे में पूर्वी दीवाल पर कोहबर चित्रकारी की जाती है। वर एवं वधू पक्ष दोनों के घर में, विवाह की विविध रस्मों में से एक कार्यक्रम कोहबर पूजन का भी होता है जिसमें भीत पर बने इस कोहबर का पूजन किया जाता है। इन कार्यक्रमों के दौरान कुछ विशेष संस्कार-गीत भी गाये जाते हैं जिन्हें कोहबर गीत कहते हैं और इनमें वर-वधू के बीच प्रेम भाव बढ़ाने की भावना होती है। कोहबर घर के उस कमरे को भी कहते हैं जहाँ यह चित्रांकन किया जाता है। वधू के आगमन पर उसे इसी कक्ष में रहना होता है। झारखंड के कोहबर कला को जियोग्राफिकल इंडिकेशंस टैग (जीआइ टैग) प्राप्त  है।
रावतगांव-उ०म०-२, यमकेश्वर तहसील
रावतगांव-उ०म०-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
वॆल्दुर्ति (कडप)
वॆल्दुर्ति (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
एच. एम. पासनेट
पासनेट (1855-1927) एक आयरिश-न्यूजीलैंड वकील और विद्वान तथा तुलनात्मक साहित्य के प्रवर्तक थे।
पासनेट का जन्म डबलिन, आयरलैंड में हुआ था। उन्होंने वहाँ के ट्रिनिटी कॉलेज से स्नातक की शिक्षा प्राप्त की।
उन्होंने 'द हिस्टोरिकल मेथड इन एथिक्स', 'ज्यूरिसप्रूडेंस', तथा 'पॉलिटिकल इकोनॉमी' (1882) और 'द रिकार्डियन थ्योरी ऑफ रेंट' (1884) शामिल हैं। उनकी कृतियों में 1886 में प्रकाशित 'तुलनात्मक साहित्य' सर्वाधिक उल्लेखनीय है।
डूंगरपुर
डूंगरपुर (Dungarpur) या डुंगरिया भील की ठानी, भारत के राजस्थान राज्य के डूंगरपुर ज़िले में स्थित एक नगर है। यह ज़िले का मुख्यालय भी है। यहाँ से होकर बहने वाली सोम और माही नदियाँ इसे उदयपुर और बांसवाड़ा से अलग करती हैं। पहाड़ों का नगर कहलाने वाला डूंगरपुर में जीव-जन्तुओं और पक्षियों की विभिन्न प्रजातियाँ पाई जाती हैं। डूंगरपुर, वास्तुकला की विशेष शैली के लिए जाना जाता है जो यहाँ के महलों और अन्य ऐतिहासिक भवनों में देखी जा सकती है।
इतिहास
डूंगरपुर की स्थापना 13 वी शताब्दी मे राजा डूँगरीया भील ने की थी।  रावल वीर सिंह नेे    भील प्रमुख डुंगरिया को हराया जिनके नाम पर इस जगह का नाम डूंगरपुर पड़ा था। 1818 में ईस्ट इंडिया कंपनी ने इसे अपने अधिकार में ले लिया। यह जगह डूंगरपुर प्रिंसली स्टेट की राजधानी थी।
जूना महल
सफेद पत्थरों से बने इस सातमंजिला महल का निर्माण १३वीं शताब्दी में हुआ था। इसकी विशालता को देखते हुए यह महल से अधिक किला प्रतीत होता है। इसका प्रचलित नाम पुराना महल है। इस महल का निर्माण तब हुआ था जब मेवाड़ वंश के लोगों ने अलग होकर यहाँ अपना साम्राज्य स्थापित किया था। महल के बाहरी क्षेत्र में बने आने जाने के संकर रास्ते दुश्मनों से बचाव के लिए बनाए गए थे। महल के अंदर की सजावट में काँच, शीशों और लघुचित्रों का प्रयोग किया गया था। महल की दीवारों और छतों पर डूंगरपुर के इतिहास और 16वीं से 18वीं शताब्दी के बीच राजा रहे व्यक्तियों के चित्र उकेरे गए हैं। इस महल में केवल वे मेहमान की आ सकते हैं जो उदय विलास महल में ठहरे हों।
देव सोमनाथ
देव सोमनाथ डूंगरपुर से 24 किलोमीटर उत्तर-पूर्व में स्थित है। दियो सोमनाथ सोम नदी के किनार बना एक प्राचीन शिव मंदिर है। मंदिर के बार में माना जाता है कि इसका निर्माण विक्रम संवत 12 शताब्दी के आसपास हुआ था। और इस मंदिर के बारे में यह भी कहा जाता है कि इसे एक रात में बनाया गया था। बिना किसी चूनाई के सफेद पत्थर से बने इस मंदिर पर पुराने समय की छाप देखी जा सकती है। मंदिर के अंदर अनेक शिलालेख भी देखे जा सकते हैं।
संग्रहालय
इस संग्रहालय का पूरानाम है राजमाता देवेंद्र कुंवर राज्य संग्रहालय और सांस्कृतिक केंद्र। यह संग्रहालय 1988 में आम जनता के लिए खोला गया था। यहाँ एक खूबसूरत शिल्प दीर्घा है। इस दीर्घा में तत्कालीन वागड़ प्रदेश की इतिहास के बार में जानकारी मिलता है। यह वागड़ प्रदेश आज के डूंगरपुर, बंसवाड़ा और खेरवाड़ा तक फैला हुआ था। समय: सुबह 10 बजे-शाम 4.30 बजे तक, शुक्रवार और सरकारी अवकाश के दिन बंद
गैब सागर झील
इस झील के खूबसूरत प्राकृतिक वातावरण में कई पक्षी रहते हैं। इसलिए यहाँ बड़ी संख्या में पक्षियों को देखने में रुचि रखने वाले यहाँ आते हैं। झील के पास ही श्रीनाथजी का प्रसिद्ध मंदिर है। मंदिर परिसर में मुख्य मंदिर के अलावा कई छोटे-छोटे मंदिर हैं। इनमें से एक मंदिर विजय राज राजेश्वर का है जो भगवान शिव को समर्पित है।
बड़ौदा
(41 किलोमीटर) डूंगरपुर से 41 किलोमीटर दूर बड़ौदा वगद की पूर्व राजधानी थी। यह गाँव अपने खूबसूरत और ऐतिहासिक मंदिरों के लिए प्रसिद्ध है। इनमें से सबसे ज्यादा लोकप्रिय है सफेद पत्थरों से बना शिवजी का प्राचीन मंदिर। इस मंदिर के पास एक कुंडली है जिस पर संवत 1349 अंकित है। गाँव के बीच में एक पुराना जैन मंदिर है जो मुख्य रूप से पार्श्‍वनाथ को समर्पित है। मंदिर की काली दीवारों पर 24 जन र्तीथकरों को उकेरा गया है।
बेणेश्वर धाम
(60 किलोमीटर) बेणेश्वर धाम डूंगरपुर से 60 किलोमीटर दूर है। इस मंदिर में इस क्षेत्र का सबसे प्रसिद्ध और पवित्र शिवलिंग स्थापित है। यह मंदिर सोम माही और जाखम के मुहाने पर बना है। यह एक त्रिवेणी संगम है इसे वागड़ के कुंभ के नाम से भी जाना जाता  इस दो मंजिला भवन में बारीकी से तराशे गए खंबे और दरवाजे हैं। माघ शुक्ल एकादशी से माघ शुक्ल पूर्णिमा तक यहाँ एक मेला लगता है। शिव मंदिर के पास ही भगवान विष्णु का मंदिर है। एक अनुमान के अनुसार इस मंदिर का निर्माण 1793 ई. में हुआ था। इस मंदिर के बारे में माना जाता है कि इसी जगह भगवान कृष्ण के अवतार मावजी ने ध्यान लगाया था। जोकि डूंगरपुर जिले में स्थित गेपसागर जील के उपर से पैदल चलकर बेणेश्वर धाम पहुंचे थे यहाँ पर एक और मंदिर भी है जो ब्रह्माजी को समर्पित है।
आवागमन
निकटतम हवाई अड्डा उदयपुर (110 किलोमीटर) डूंगरपुर को राजस्थान के अन्य शहरों और उत्तर भारत के राज्यों से जोड़ने वाली अनेक सड़कें हैं। राज्य परिवहन की बसें और निजी बसें इन शहरों से डूंगरपुर के बीच चलती हैं।
आदिवासी
राजस्थान के डूंगरपुर, बाँसवाड़ा और उदयपुर का मिला जुला क्षेत्र "वागड़" कहलाता है। वागड़ प्रदेश अपने उत्सव प्रेम के लिए जाना जाता है। यहाँ की मूल बोली "वागड़ी" है। जिस पर गुजराती भाषा का प्रभाव दिखाई देता है। वागड़ प्रदेश की बहुसंख्यक आबादी भील आदिवासियों की है। वागड़ क्षेत्र में लबाना समाज के लोग भी बड़ी संख्या में निवास करते है यह समाज लव वंशज कहलाती है यह समाज भी राजनीति और शानो शौकत के लिए मानी जाती है राजाओं के राज में भी इस समाज को सम्मान के रूप में नायक की पदमी से सम्मिनित किया गया था एवम राजा अपनी गाड़ी लेकर इनके इलाको का जाया करते थे वहा पर कलाल समाज के भी लोग रहते है| यह इलाका पहाड़ों से घिरा हुआ है| इन्हीं के तो बीच इन आदिवासियों का घेरा है| इन लोगो के बारे में कहा जाए तो, वे दुनिया की बातों से अजनबी है| वे अपने ही लोगो में रहते है| जैसे कहा गया है की, वे दुनिया के वास्तविकता से कोई तालुक्कात नहीं करते लेकिन, गुजरात पास में है तो काम के सिलसिले में अहमदाबाद में पलायन होता है और नेशनल हाईवे की स्थित में ही इलाका होने के नाते लोग अब जानने लगे है|
शिक्षा अब इन्ही लोगोमे बढ़ रही है, स्कूल में लडकियों की संख्या ज्यादा से ज्यादा दिखेगी | ज्यादा करके बच्चे वहापर शिक्षक-शिक्षिका बनने की रूचि रखते है| बिच्छिवारा के इलाके में नागफणी नाम का प्राचीन मंदिर है जोकि भगवान शिव को समर्पित है एवम् वहीं पे एक जैन मंदिर भी है। जो जैन धर्म लोगो के दैवत है| चुंडावाडा और कनबा नाम के गाव लोगो में जानामाना है क्योंकि वहा का हर घर पढ़ा-लिखा है| कनबा गाव में ज्यादा से ज्यादा शिक्षको के घर स्थित है| उसके अलावा वकील, डाक्टरी की हुई लोग भी वहापर रहते है| चुंडावाडा में चुंडावाडा नाम का महल जानामाना है|
इनके लिए होली यह सबसे महत्वपूर्ण त्यौहार है, होली के पंधरा दिन पहले ही ढोल बजाये जाते है| होली दे दिन में लड़के-लडकिया नृत्य करते है, जिसे गैर नाम से जाना जाता है।
इन्हें भी देखें
डूंगरपुर, बाँसवाड़ा व उदयपुर में पाटीदार समाज भी है, जो कि गुजरात से यहाँ पर स्थापित हुआ है। इनमे लऊवा पाटीदार व कडुआ पाटीदार दोनों ही निवास करते है। यहा पर श्री लव वंश लबाना समाज भी प्रचलित है जोकि डूंगरपुर में जाने-माने लोगों में प्रचलित है यहां के राजा ने समाज को सम्मान के रूप में नायक की पदमी दी थी इस समाज को बंजारा नाम से भी जाना जाता है यह समाज बहुतायात स्थापित है।
देवी (2020 फ़िल्म)
देवी पहली बार निर्देशक प्रियंका बनर्जी द्वारा निर्देशित और निरंजन अयंगर और रयान इवान स्टीफन द्वारा निर्देशित एक भारतीय हिंदी भाषा की सस्पेंस ड्रामा शॉर्ट-फिल्म है, जिसका प्रोडक्शन कंपनी इलेक्ट्रिक एपल्स एंटरटेनमेंट के रूप में काम करती है। अपने पहले डिजिटल प्रोजेक्ट में काजोल और श्रुति हासन को शामिल करते हुए, देवी ने समाज के अलग-अलग क्षेत्रों की 9 महिलाओं को दर्शाया है, जिन्हें परिस्थिति के कारण एक भाईचारे के लिए मजबूर किया जाता है, जिसमें वे अपने शोषण की कहानियों को साझा करने के लिए मजबूर होती हैं । फिल्म में नेहा धूपिया, नीना कुलकर्णी, मुक्ता बर्वे, शिवानी रघुवंशी, यशस्विनी दयामा, संध्या म्हात्रे और रामा जोशी भी हैं।
भूखंड
परिस्थितियों द्वारा उन पर एक असामान्य बहन के रूप में नेविगेट करने वाली नौ महिलाओं की कहानी।
विपणन
16 जनवरी 2020 को, इलेक्ट्रिक एपल्स एंटरटेनमेंट द्वारा फिल्म की घोषणा की गई थी, जिसमें कलाकारों को दर्शाया गया था। लघु फिल्म का पहला पोस्टर 20 फरवरी 2020 और 24 फरवरी 2020 को ट्रेलर जारी किया गया था।
रिलीज़
फिल्म 2 मार्च 2020 को रॉयल स्टैग बैरल सेलेक्ट लार्ज शॉर्ट फिल्म्स द्वारा रिलीज़ की गई थी। रिलीज के दिन एक विशेष स्क्रीनिंग कार्यक्रम आयोजित किया गया था।
एओऍल
AOL Inc. (एओएल इंक), (nyse: AOL), जिसे पूर्व में अमेरिका ऑनलाइन के नाम से जाना जाता था और जिसका लोगो 'Aol.' था, एक वैश्विक अमेरिकी इंटरनेट सेवा और मीडिया कंपनी है। अपनी संस्थापना से लेकर 2007 तक यह कंपनी उत्तरी वर्जीनिया में स्थित थी। वर्तमान में इसका मुख्यालय 770 ब्रॉडवे न्यूयॉर्क में स्थित है। 1983 में क्वांटम कंप्यूटर सर्विसेज के रूप में स्थापित, इसने अपनी सेवाएं विश्व भर में कई कंपनियों को अधिकृत की हैं या अपनी सेवाओं का अंतराष्ट्रीय संस्करण स्थापित किया है।
28 मई 2009 में, टाइम वार्नर ने घोषणा की कि वह AOL को एक पृथक सार्वजनिक कंपनी में बदल देगा. यह पृथक्करण 9 दिसम्बर 2009 में हुआ, जिसने दो कंपनियों के 8 वर्ष पुराने रिश्ते का अंत किया।
विवरण
जिस समय कंपनी अमेरिका ऑनलाइन, इंक, के नाम से जानी जाती थी, उस समय इसका नेतृत्व AOL, SBI (एसबीआई) और टाइम वार्नर के अधिकारियों द्वारा किया जाता था। गेराल्ड लेविन, जिन्होनें टाइम वार्नर के सीईओ (CEO) के रूप में कार्य किया, नई कंपनी के भी सीईओ बने. स्टीव केस ने अध्यक्ष के रूप में कार्य किया, जे माइकल केली (AOL से) मुख्य वित्तीय अधिकारी थे, रॉबर्ट डब्ल्यू. पिटमैन (AOL से) और डिक पार्सन्स ने (टाइम वार्नर से) को-चीफ ऑपरेटिंग ऑफिसर के रूप में कार्य किया। AOL का कुल शेयर मूल्य बाद में $226 बीलियन से तकरीबन $20 बीलियन हो गया। इसी तरह, इसके ग्राहक आधार में नवंबर 2007 तक 10.1 मिलियन तक की कमी आयी, जोकि कोमकास्ट (Comcast) और AT&T Yahoo! से थोड़ा आगे थी।
AOL एक ऐसी कंपनी है जो संक्रमण में है, जिसे AOL के ग्राहक आधार में नाटकीय गिरावट की अवधि के दौरान स्वत्व-क्रय और संयुक्त उद्यम की चर्चाओं द्वारा स्पष्ट किया गया।
2005 के पूर्वार्ध में समाचार रिपोर्टों ने याहू! (Yahoo!), माइक्रोसॉफ्ट (Microsoft) और गूगल (Google) की पहचान ऐसी कंपनियों के रूप में की जो AOL को निर्णायक रूप से एक संयुक्त उद्यम में परिवर्तित करने के उम्मीदवार रहे; ये योजनाएं प्रत्यक्ष रूप से उस समय त्याग दी गई जब 20 दिसम्बर 2005 में इस बात का खुलासा हुआ कि Google, AOL के 5% शेयर $1 बीलियन में खरीदने वाला है।
31 मार्च 1997 में, अल्पकालिक ईवर्ल्ड (eWorld) AOL द्वारा खरीदा गया। AOL UK का आईएसपी (ISP) अक्टूबर 2006 में कारफोन वेयर हाउज़ द्वारा खरीदा गया ताकि उसके 100,000 LLU ग्राहकों का लाभ लिया जा सके जिन्होनें कारफोन वेयर हाउज़ को ब्रिटेन का सबसे बड़ा LLU प्रदाता बनाया.
28 मई 2009, में टाइम वार्नर ने यह घोषणा की कि वह AOL को एक स्वतंत्र कंपनी के रूप में पृथक करेगा जब वित्तीय वर्ष के अंत में Google के शेयर समाप्त हो जायेंगे और बाद में AOL का पृष्ठ और लोगो बदल दिया जायेगा.
इतिहास
AOL ने अपने जीवन की शुरुआत एक अल्पकालीन उद्यम से किया जिसका नाम था कंट्रोल विडिओ कोर्पोरेशन (या CVC), जिसकी खोज बिल वॉन माईस्टर द्वारा की गई। इसका एकमात्र उत्पाद एक गेमलाइन (Gameline) नामक ऑनलाइन सेवा है जो वोर्नर ब्रदर्स द्वारा वॉन माईस्टर के मांग पर संगीत खरीदे जाने के विचार को अस्वीकार कर दिए जाने के पश्चात अटारी (Atari) 2600 वीडियो गेम कन्सोल के लिए बनाया गया था। ग्राहकों ने कंपनी से 49.95 डॉलर का एक मॉडेम खरीदा और एकबारगी 15 डॉलर के सेटअप शुल्क का भुगतान किया। गेमलाइन ग्राहकों को, 1 डॉलर प्रति खेल की दर से, अस्थायी तौर पर खेल डाउनलोड करने और उच्च अंकों का लेखा रखने की अनुमति देता था। टेलीफोन कट जाता है और डाउनलोड किया हुआ खेल गेमलाइन के मास्टर मॉड्यूल में रहता था और तब तक खेलने योग्य रहता था जब तक उपयोगकर्ता कोन्सोल को बंद नही कर देता या किसी अन्य खेल को डाउनलोड नहीं करता.
मूल तकनीकी टीम में मार्क सेरिफ, टॉम रालस्टन, केन हंट्समैन, जेनेट हंटर, डेव ब्राउन, स्टीव ट्रूस, रे हेनरिक, क्रेग डिक्सट्रा और डॉग कावर्ड शामिल थे।
जनवरी 1983 में, स्टीव केस को कंट्रोल वीडियो (Control Video) के लिए उनके भाई, निवेशकर्ता बैंकर डैन केस की सिफारिश पर, एक विपणन सलाहकार के रूप में नियुक्त किया गया। मई 1983 में, जिम किमसे, दिवालियापन के कगार पर खड़े कंट्रोल वीडियो के एक विनिर्माण सलाहकार बने. किमसे को उनके वेस्ट पॉइंट मित्र फ्रैंक काउफील्ड द्वारा कंपनी में लाया गया, जोकि कंपनी में एक निवेशक थे। 1985 के पूर्वार्ध में वॉन माईस्टर ने चुपचाप कंपनी छोड़ दी. 24 मई 1985 में, कंट्रोल वीडियो को क्वांटम कंप्यूटर सर्विसेज, इंक. के रूप में पुनर्गठित किया गया, जिसमें किमसे ने प्रमुख कार्यकारी अधिकारी और मार्क सेरिफ ने प्रमुख प्रौद्योगिकी अधिकारी के रूप में कार्यभार संभाला. वीडियो कंट्रोल के 100 कर्मचारियों में से, केवल 10 नई कंपनी में बने रहे. केस स्वयं ही ऊंचे पदों पर आसीन होते गए; किमसे के CEO बनने के तुरंत बाद उन्होंने केस को उपाध्यक्ष के पद पर पदोन्नत कर दिया और आगे चलकर 1987 में उन्हें कार्यकारी उपाध्यक्ष के पद पर पदोन्नत कर दिया गया। किमसे जल्द ही केस को CEO के पद तक पहुंचने के लिए तैयार करने लगे, 1991 में किमसे के सेवानिवृत्त होने पर केस उस पद पर आसीन हुए.
किमसे ने कंपनी की रणनीति को बदल दिया और 1985 में कमोडोर 64 और 128 कम्प्यूटर, जिसे मूलतः क्वांटम लिंक (Quantum Link) (संशिप्त रूप में "Q-link"), के लिए एक समर्पित ऑनलाइन सेवा शुरू की. क्वांटम लिंक सॉफ्टवेयर प्लेनेट (PlayNet), इंक. द्वारा दिए गए सॉफ्टवेयर लाइसेंस पर आधारित. मई 1988, क्वांटम और एप्पल (Apple) ने एप्पल II और मैकिनटोश कंप्यूटर के लिए एप्पललिंक (AppleLink) पर्सनल एडिशन शुरू किया। अगस्त 1988 में, क्वांटम ने पीसी (PC) लिंक की शुरुआत की, IBM-संयोज्य पीसी के लिए एक सेवा जो टैनडी कोर्पोरेशन (Tandy Corporation) के साथ एक संयुक्त उद्यम में विकसित की गई। अक्टूबर 1989 में एप्पल के साथ कंपनी के रास्ते अलग होने के बाद, क्वांटम ने सेवाओं का नाम बदल कर अमेरिका ऑनलाइन रखा.
शुरुआत से, AOL के अपने मिश्रित उत्पादों में ऑनलाइन खेल शामिल हैं: मूल प्लेनेट सॉफ्टवेयर प्रणाली में कई क्लासिक और आकस्मिक खेल शामिल थे। AOL के प्रारंभिक वर्षों में कंपनी ने कई नवाचारी ऑनलाइन अन्योन्यक्रिया शीर्षक और खेल, शामिल किये:
2008 में नेवरविंटर नाईट को (एवरक्वेस्ट और वल्ड ऑफ़ वारर्क्राफ्ट के साथ) MMORPG खेलों की कलात्मकता को आगे बढ़ाने के लिए 59वें वार्षिक टेक्नोलोजी एंड इंजीनीयरिंग एमी अवोर्ड्स से सम्मानित किया गया।
फरवरी 1991 में DOS के लिए AOL को जीओवर्क्स (GeoWorks) इंटरफ़ेस के उपयोग से शुरू किया गया जिसके एक वर्ष बाद वींडोज़ के लिए AOL आया। यह घटना, भुगतान-आधारित ऑनलाइन सेवाओं, जैसे प्रोडिजी (Prodigy), कॉम्प्युसर्व (CompuServe) और जीनी (GEnie), के विकास के साथ-साथ सामने आई. AOL ने क्यू-लिंक और PC लिंक को 1994 के पतन के समय बंद कर दिया.
विकास
स्टीव केस ने AOL को उन लोगों के लिए ऑनलाइन सेवा बनाया जो कंप्यूटर से अन्जान थे, जो प्रमुख रूप से कॉम्प्युसर्व के विपरीत था, जिसनें तकनीकी समुदाय की लम्बे समय तक सेवा की थी। जिस प्लेनेट प्रणाली को AOL ने लाइसेंसिकृत करवाया वह पहली ऐसी ऑनलाइन सेवा थी जिसमें एक मानक टर्मिनल प्रोग्राम के बजाए एक प्रोपराईट्री सॉफ्टवेयर के उपयोग की आवश्यकता थी; इसके परिणामस्वरूप यह कमांड लाइनों के बजाए ग्राफिकल यूजर इंटरफेस (GUI) की पेशकश करने में सक्षम था और एक सुविधा के रूप में सदस्यों के बीच संचार पर बल देने में प्रतियोगिता में काफी आगे था। से आगे की थी एक सुविधा के रूप में.
विशेष रूप से PlayNet की ओर से चैट रूम अवधारणा थी, जो CB-स्टाइल चैनलों के पूर्व प्रतिमान के विपरीत थी। चैट रूम ने समान रूचि वाले लोगों के एक बड़े समूह को रियल टाइम में चर्चा आयोजित करने की अनुमति दी, जिसमें शामिल है:
सितम्बर 1993 में, AOL ने यूज़नेट (USENET) अभिगम को अपनी सुविधाओं में जोड़ा. इसे सामान्यतः "Eternal September" के रूप में संदर्भित किया जाता है।
AOL जल्दी ही GEnie से आगे बढ़ गई और 1990 के दशक के मध्य तक, उसने Prodigy (जिसने कई वर्षों के लिए AOL विज्ञापन को अनुमति दी) और CompuServe को पार किया। मूलतः, AOL अपने उपयोगकर्ताओं से प्रति घंटे के हिसाब से शुल्क लेता था, लेकिन 1996 में यह $19.99 के एक पूर्ण मासिक दर में परिवर्तित कर दिया गया। तीन वर्षों के भीतर, AOL के ग्राहक आधार में 10 लाख लोगों की वृद्धि हुई. इस दौरान, AOL कनेक्शनों को प्राप्त करने की कोशिश कर रहे उपयोगकर्ताओं की बाढ़ आने वाली थी और कई लोगों ने निरंतर व्यस्त संकेतों के कारण अपने खाते रद्द कर दिए (इसे अक्सर मजाक में कहा गया कि, "AOL" का मतलब है "ऑल्वेज़ ऑफ़-लाइन"). 1995 में AOL का मुख्यालय टाईसंस कॉर्नर CDP में 8619 वेस्टवुड सेंटर ड्राइव में था जो अनिगमित फेयरफैक्स काउंटी, वर्जीनिया में स्थित है, जोकि वियेना टाउन के निकट है।
1996 में फेयरफैक्स काउंटी (Fairfax County) परिसर में AOL के पास स्थान की कमी होने लगी. 1996 में, AOL, Dulles में 22000 AOL वे पर स्थानांतरित हुआ, जो अनिगमित लोउडौन काउंटी वर्जीनिया में स्थित है। डलेस में स्थानांतरण 1996 के मध्य में हुआ और इसने भविष्य में विकास के लिए अवसर प्रदान किए. एक पांच वर्षीय समझौते में AOL को विंडोज (Windows) के साथ युग्मित कर दिया गया जो आज के समय में राज कर रहा ऑपरेटिंग सिस्टम विजेता है।
कम्युनिटी लीडर्स
2005 के मध्य से पहले, AOL ने ऑनलाइन स्वयंसेवकों का प्रयोग किया, जिन्हें कम्युनिटी लीडर या CLs कहा जाता था, जो चैटरूम, मेसेज बोर्ड और पुस्तकालयों की देख-रेख करते थे। AOL का दूरस्थ स्वयंसेवकों का उपयोग तब से शुरू हुआ जब इसने 1985 में अपने क्वांटम लिंक सेवा की स्थापना की. कुछ कम्युनिटी लीडर की भर्ती सामग्री के डिज़ाइन और रखरखाव के लिए होती थी जिसके लिए वे एक स्वामित्व वाली भाषा और RAINMAN नाम के एक इंटरफ़ेस का उपयोग करते थे, यद्यपि अधिकांश सामग्री का रखरखाव पार्टनरों और आंतरिक कर्मचारियों द्वारा किया जाता था।
1999 में, CLs के इसके उपयोग में अमेरिकी श्रम कानूनों के उल्लंघन का हवाला देते हुए, AOL के खिलाफ एक वर्ग कार्रवाई मुकदमा दायर किया गया। श्रम विभाग ने जांच की लेकिन कोई निष्कर्ष नहीं निकला और उन्होंने 2001 में अपनी जांच को बंद कर दिया 2000 में AOL ने अपने स्वयंसेवकों के विशेषाधिकारों और जिम्मेदारियों में भारी कटौती करना शुरू किया। यह कार्यक्रम अंत में 8 जून 2005 को समाप्त हो गया। उस समय वर्तमान कम्युनिटी लीडरों को उनकी सेवा के लिए धन्यवाद के रूप में उनके खातों में 12 महीनों के जमा की पेशकश की.
फरवरी 2010 में एक वर्ग कार्रवाई सूट में अस्थायी निपटान पर पहुंचा गया। यदि मंजूरी दे दी जाती है तो, इस निपटान के तहत $15 मिलियन USD (अमरीकी डालर) को 7,000 भूतपूर्व व्यक्तिगत कम्युनिटी लीडर के बीच विभाजित किया जाएगा. कोर्ट को इस वर्ष मई में इस सुनवाई के निपटान पर फैसला देना है।
बिल संबंधी विवाद
अक्टूबर 2003 को AOL पर अनुचित बिलिंग प्रथाओं के लिए ओहियो के अटॉर्नी जनरल ने मुकदमा ठोंका. यह मामला 8 जून 2005 को निपटा. AOL, ओहियो के AG कार्यालय में दायर सभी उपभोक्ता शिकायतों को हल करने के लिए सहमत हुआ। दिसम्बर 2006 में, AOL, फ्लोरिडा के उपभोक्ताओं को क्षतिपूर्ति प्रदान करने के लिए सहमत हुआ, ताकि उस मामले का निपटारा हो सके जिसे उनके खिलाफ फ्लोरिडा अटार्नी जनरल के यहां दायर किया गया।
खाता निरस्तीकरण
लगभग 300 उपभोक्ता शिकायतों की प्रतिक्रिया में न्यूयॉर्क अटॉर्नी जनरल कार्यालय ने AOL की ग्राहक सेवा नीतियों की एक जांच शुरू की. जांच से पता चला कि कंपनी में उन कर्मचारीयों को पुरस्कृत करने की विस्तृत योजना है जिन्होंने इंटरनेट सेवा को रद्द करने के लिए फोन करने वाले ग्राहकों को बनाए रखने या "बचाने" के लिए प्रयास किया। कई उदाहरणों में, इस तरह के प्रतिधारण को ग्राहकों की इच्छाओं के विपरीत, या उनकी सहमति के बिना किया जाता था। इस योजना के तहत उपभोक्ता सेवा कर्मी को कर्मियों हज़ारों डॉलर बोनस मिलते थे यदि वह सेवा रद्द करने के लिए फोन करने वालों में से आधे को बनाए रखने में सफल हो जाता है। कई सालों के लिए, AOL ने न्यूनतम प्रतिधारण या "सेव" प्रतिशत स्थापित किया था, जिसे उपभोक्ता प्रतिनिधि को हासिल करने की आवश्यकता होती थी। इन बोनस और उनके साथ न्यूनतम "सेव" दर ने, कर्मचारियों को रद्दीकरण करने से रोका, या अन्यथा उपभोक्ताओं के लिए निरस्तीकरण को अत्यन्त कठिन बना दिया.
कई ग्राहकों ने शिकायत की कि AOL कर्मियों ने सेवा समाप्त करने और बिलिंग रद्द करने की उनकी मांगों पर ध्यान नहीं दिया. 24 अगस्त 2005 को, अमेरिका ऑनलाइन, न्यूयॉर्क राज्य को $1.25 मीलियन का भुगतान करने और अपनी ग्राहक सेवा प्रक्रियाओं में सुधार करने पर सहमत हुआ। समझौते के तहत, AOL में कर्मचारियों को बोनस के लिए यह जरुरी नहीं होगा कि वे ग्राहक प्रतिधारण का एक न्यूनतम कोटा हासिल करें.
13 जून 2006 को, विन्सेन्ट फेरारी नाम के एक आदमी ने एक blog post में अपने खाते के निरस्तीकरण के फोन कॉल को प्रलेखित किया और बताया कि वह बहुत पहले ही ब्रॉडबैंड अपना चुका है। दर्ज की गई फोन कॉल में, AOL प्रतिनिधि ने खाते को तब तक रद्द करने से मना कर दिया जब तक कि 30 वर्षीय फेरारी यह समझाते कि क्यों अभी भी उस पर AOL घंटे दर्ज किये जा रहे थे। फेरारी ने जोर देकर कहा कि AOL सॉफ्टवेयर तो कंप्यूटर पर स्थापित भी नहीं है। इसके बावजूद जब फेरारी ने खाते को रद्द करने की मांग की, तो AOL प्रतिनिधि ने फेरारी के पिता से बात करने की इच्छा जाहिर की, जिनके लिए उस खाते की स्थापना की गई थी। इस बातचीत को CNBC (सीएनबीसी) पर प्रसारित किया गया। जब CNBC पत्रकारों ने AOL में एक खाते को रद्द करने की कोशिश की तो फोन को तुरंत काट दिया गया और अंततः उस खाते को रद्द करने के लिए 45 मिनट से अधिक का समय लगा.
19 जुलाई 2006 को, AOL के पूरे प्रतिधारण मैनुअल को इंटरनेट पर जारी किया गया। (7MB PDF).
3 अगस्त 2006 को, टाइम वार्नर ने घोषणा की कि कंपनी, AOL के प्रतिधारण केंद्र को बंद कर देगी जिसका कारण है इसकी लागत कटौती में लाभ का $1 बीलियन पर लटकना. कंपनी का अनुमान है कि वह आने वाले वर्षों में छः लाख से अधिक ग्राहकों को खो देगी.
डिस्क का प्रत्यक्ष विपणन
2006 से पहले, AOL, अपने सॉफ्टवेयर युक्त CD-ROM के (और फ्लॉपी डिस्कमें पहले 31⁄2) बड़े पैमाने पर अप्रार्थित प्रत्यक्ष मेल के लिए कुख्यात था। वे इस विपणन रणनीति के लगातार उपयोगकर्ता हैं और इस अभियान के पर्यावरण लागत के लिए उन्हें आलोचना प्राप्त हुई.
यूज़नेट न्यूज़ग्रुप
1993 में जब AOL ने ग्राहकों को Usenet में अभिगम दिया, उन्होंने कम से कम एक समाचार समूह को मानक दृश्य सूची में छिपाया: alt.aol-sucks. AOL ने समाचार समूहों को वैकल्पिक विवरण दृश्य में सूचीबद्ध किया, लेकिन उसके विवरण को "फ्लेम्स एंड कम्प्लेंट्स अबाउट अमेरिका ऑनलाइन" में बदल दिया. Usenet समाचार समूहों में AOL ग्राहकों की झुंड के साथ, पुराने, मौजूदा उपयोगकर्ता आधार में AOL और उसके ग्राहकों के लिए एक मजबूत अरुचि शुरू हो गई और नई परिस्थति को एटर्नल सेप्टेम्बर के नाम से संदर्भित किया गया।
बाद में, AOL ने जून 2005 में Usenet को अभिगम प्रदान करना बंद कर दिया. Usenet के अभिगम को बंद करने का कोई आधिकारिक विवरण नहीं दिया गया, सिवाय इसके की उपयोगकर्ताओं को Usenet सेवाओं में तीसरे पक्ष, गूगल ग्रुप्स से अभिगम करने का सुझाव दिया गया। वर्तमान में, AOL, यूज़नेट के एवज में समुदाय-आधारित संदेश बोर्ड (Message Boards) प्रदान करता है।
सेवा की शर्तें (TOS)
AOL के पास प्रयोक्ताओं के लिए दिशा-निर्देशों और उम्मीदों का एक विस्तृत सेट है, जिसे टर्म्स ऑफ़ सर्विसेज़ (TOS और U.K. में कनडीशन ऑफ़ सर्विसेज़, या COS के नाम से भी जाना जाता है). इसे तीन अलग-अलग खंडों में विभाजित किया गया है: सदस्य करार, समुदाय दिशानिर्देश और गोपनीयता नीति तीनों समझौतों को पंजीकरण के समय उपयोगकर्ताओं के समक्ष प्रस्तुत किया जाता है और AOL अभिगम के समय डिजिटल स्वीकृति हासिल की जाती है।
AOL के उपयोगकर्ता के आचरण को शासित करने वाले नियमों के विषय में कई शिकायतें की गई। कुछ उपयोगकर्ता TOS से असहमत हैं, इसके दिशा निर्देशों का हवाला देते हुए उनका कहना है कि इनका बहुत कड़ाई से पालन किया जाता है जो इस तथ्य के साथ युग्मित है कि TOS अपने नियम बिना प्रयोक्ताओं को जानकारी दिए बदल सकता है। इसका एक विचारणीय सम्भावित कारण था AOL के लिए शुरूआती दिनों में उपयोगकर्ता-उत्पन्न सामग्री पर कथित सेंसरशिप.
प्रमाणित ई-मेल
इस निर्णय को मूव ऑन (MoveOn) से उत्प्रेरणा मिली, जो कार्यक्रम को एक "ई-मेल टैक्स" और EFF के रूप में चिह्नित करता है, जो इसे गैर मुनाफा के शेकडाउन के रूप में चिह्नित करता है। एक वेबसाइट का शुभारंभ किया गया जिसका नाम था Dearaol.com, जिसमें एक ऑनलाइन याचिका है और एक ब्लॉग जिसने सैकड़ों लोगों के हस्ताक्षर प्राप्त किए और जिसमें AOL के Goodmail का उपयोग करने के लिए विरोध व्यक्त करते संगठन भी हैं।
इस्थर डाइसन ने न्यूयॉर्क टाइम्स के संपादकीय में इस फैसले का यह कहते हुए बचाव किया कि "मैं यह आशा करती हूं कि गुडमेल सफल हो और यह कि उसके बहुत सारे प्रतियोगी है। मैं यह भी सोचती हूं कि यह और इसके प्रतिस्पर्धी अंततः एक ऐसी सेवा में परिवर्तित हो जायेंगे जो अधिक प्रत्यक्ष रूप से मेल प्राप्तकर्ताओं के हितों की सेवा करेंगे. शुल्क के गुडमेल और EON के पास जाने के बदले, उन्हें व्यक्तिगत प्राप्तकर्ताओं के साथ भी सहभाजित किया जायेगा."
खोज आंकड़े
4 अगस्त 2006, AOL ने अपनी एक वेब साईट पर एक संक्षेपित टेक्स्ट फ़ाइल जारी किया जिसमें 3-माह की अवधि में 1 मार्च से 31 मई 2006 के बीच में 650000 से अधिक उपयोगकर्ताओं के लिए 20 मिलियन खोज संकेत शब्द शामिल हैं, जो अनुसंधान प्रयोजनों के लिए उद्दिष्ट है। AOL ने 7 अगस्त तक सार्वजनिक अभिगम से फ़ाइल को हटा लिया, लेकिन इसने ऐसा तब किया जब दूसरों के द्वारा इंटरनेट पर इसका व्यापक वितरण हो चुका था। A Picture of Search शीर्षक वाले, व्युत्पन्न अनुसंधान को लेखक पास, चौधरी और टोरजेसन ने The First International Conference on Scalable Information Systems के लिए प्रकाशित किया।
इन आंकड़ों को AOLstalker जैसी वेब साइटों के द्वारा मनोरंजन प्रयोजनों के लिए प्रयोग किया जा रहा है, जहां AOL स्टॉकरों को AOL के ग्राहकों को उनके खोज व्यवहार द्वारा उद्घाटित हास्यमय व्यक्तिगत विवरण के आधार पर निर्णय करने के लिए प्रोत्साहित किया जाता है।
प्रयोक्ता सूची खुलासा
जेसन स्मैथर्स, जो एक AOL कर्मचारी था, उस पर अमेरिका ऑनलाइन के 92 मिलियन स्क्रीन नामों को चुराने और परिचित स्पैमरों को बेचने का आरोप था।
कंपनी की बिक्री
अक्टूबर 2006 में, AOL UK के ISP व्यापार 688 मिलियन डॉलर (£370m) में कारफोन वेयरहाउज़ (Carphone Warehouse) को बेच दिया गया।
अंतर्राष्ट्रीय संस्करण
अलग-अलग देशों के लिए AOL के पास अपनी सेवाओं के लिए अलग-अलग संस्करण हैं।
ऑनलाइन सुरक्षा सेवाएं
AOL के हाल के सॉफ्टवेयर अवतारों ने सुरक्षा व्यवस्थाओं के विभिन्न संयोजनों को प्रदान किया है, जिसमें आम तौर पर शामिल है (McAfee) VirusScan और फ़ायरवॉल (Firewall) सॉफ्टवेयर.
नि:शुल्क सेवा
2 अगस्त 2006 को AOL ने, AOL इंटरनेट कनेक्शन के साथ या उसके बिना अपनी "कई" सेवाओं को नि:शुल्क पेश करने के लिए एक योजना की घोषणा की.
फिल्म स्टूडियो भागीदारी
शुक्रवार, 25 अगस्त 2006 को, AOL ने घोषणा की कि उसने कई प्रमुख फिल्म स्टूडियो के साथ एक समझौते पर हस्ताक्षर किया है ताकि वह एक ऑनलाइन वीडियो संग्रह खोल सके जिससे उपयोगकर्ताओं को पूरी फ़िल्में और टीवी शो "डाउनलोड टू ओन" का अधिकार मिल सके. यह सौदा न्यूज़ कार्पोरेशन के 20th Century Fox, सोनी (Sony) कॉर्प. की सोनी पिक्चर्स होम इंटरटेनमेंट, NBC युनिवर्सल की युनिवर्सल पिक्चर्स और पूर्व निगम सहोदर वार्नर होम इंटरटेनमेंट ग्रुप के साथ हस्ताक्षरित किया गया।
कपल मोचन
कपल मोचन (Kapal Mochan) भारत के हरियाणा राज्य के यमुनानगर ज़िले में जगाधरी से 17 किलोमीटर पूर्वोत्तर में बिलासपुर जाने वाले मार्ग पर स्थ्ति एक प्राचीन हिन्दू और सिख तीर्थस्थल है। इसे गोपाल मोचन और सोमसर मोचन भी कहा जाता है।
मान्यता
मान्यतानुसार, ब्रह्मानहत्य, यानी ब्राह्मण की हत्या को एक बड़ा पाप माना जाता है, लेकिन जो यहां ब्राह्मण को मारता है और स्नान करता है, उसके ब्राह्मण्यः पापों को धोया जाएगा। आसपास का बिलासपुर, जो "व्यास पुरी" के दूषित रूप से अपना नाम रखता है, वेद व्यास ऋषि के आश्रम थे, जहां उन्होंने सरस्वती के तट पर महाभारत लिखा था आदि बड़री के पास नदी जहां सरस्वती नदी हिमालय से निकलती है और मैदानी इलाकों में प्रवेश करती है।
कपल मोचन मेला
इस स्थान का पुराणों और महाभारत में उल्लेख पाया जाता है, और महादेव, राम और पांडव ने यहाँ का दौरा किया था। ऐतिहासिक महादेव मंदिर, गौ बाचा मंदिर और प्राचीन पूल के साथ गुरुद्वारा है।हर साल, करीब पांच लाख तीर्थयात्री नवंबर के दौरान वार्षिक "कपल मोचन मेला" के दौरान इस स्थान पर जाते हैं।
महादेव की यात्रा
महादेव ने ब्रह्मा जी की हत्या के बाद भी इस जगह का दौरा किया।
श्री राम यात्रा
सतयुग में भगवान राम अपने पुष्पक विमान में रावण की हत्या कर रहे थे, ब्राह्मण उस दिन से इस तालाब को सूर्य कुंड कहा जाता है।
गुरु नानक यात्रा
इसके अलावा गुरू नानक और गुरु गोबिंद सिंह ने सिख सिद्धांतों को साझा करने के लिए इस जगह का दौरा किया। एक गुरुद्वारा मंदिर के साथ स्थित है जो उनकी यात्रा का स्मरण करता है।
गुरु गोबिंद सिंह यात्रा
1688 में भांगानी की लड़ाई के बाद गुरु गोबिंद सिंह कपल मोचन का दौरा किया और पहाड़ी शासकों के खिलाफ इस विजयी युद्ध में लड़े सैनिकों को सम्मान (पगड़ी) के वस्त्र दिए। उन्होंने दुर्गा में मंदिर के पुजारी के साथ भी चर्चा की थी उन्होंने मंदिर के पुजारी को हुक्कमनामा दिया जो अभी भी उनके द्वारा संरक्षित है।इसके अलावा, गुरु गोबिंद सिंह और उनके सैनिक मंदिर पहुँचे, उन लोगों से छुटकारा पाते हैं, जो तालाबों से कम दूरी पर शौचालय करके तालाब के पानी को प्रदूषित करते हैं। दसम ग्रंथ में, खालसा महिमा (खल्सा की प्रशंसा) और करारी 71 ने वर्णन किया कि गोविंद सिंह के कपल मोचन में रहने के दौरान कुछ घटनाएं हुईं।
आस-पास के आकर्षण
आसपास के बिलासपुर, हरियाणा (यमुना नगर जिले में बिलासपुर, हिमाचल प्रदेश से भ्रमित नहीं होना), जो "व्यास पुरी" के दूषित रूप से अपना नाम रखता है, वेद व्यास ऋषि के आश्रम थे, जहां उन्होंने सरस्वती के तट पर महाभारत लिखा था आदि बड़री के पास नदी जहां सरस्वती नदी हिमालय से निकलती है और मैदानी इलाकों में प्रवेश करती है। जगाधरी रोड पर कपल मोचन एक और लोकप्रिय धार्मिक स्थल है।
उत्तराखण्ड
उत्तराखण्ड (पूर्व नाम उत्तरांचल), उत्तर भारत में स्थित एक राज्य है जिसका निर्माण ९ नवम्बर २००० को कई वर्षों के आन्दोलन के पश्चात भारत गणराज्य के सत्ताईस वें राज्य के रूप में किया गया था। सन २००० से २००६ तक यह उत्तरांचल के नाम से जाना जाता था। जनवरी २००७ में स्थानीय लोगों की भावनाओं को ध्यान में रखते हुए राज्य का आधिकारिक नाम बदलकर उत्तरखण्ड कर दिया गया। राज्य की सीमाएँ उत्तर में तिब्बत और पूर्व में नेपाल से लगी हैं। पश्चिम में हिमाचल प्रदेश और दक्षिण में उत्तर प्रदेश इसकी सीमा से लगे राज्य हैं। सन २००० में अपने गठन से पूर्व यह उत्तर प्रदेश का एक भाग था। पारम्परिक हिन्दू ग्रन्थों और प्राचीन साहित्य में इस क्षेत्र का उल्लेख उत्तराखण्ड के रूप में किया गया है। हिन्दी और संस्कृत में उत्तरखण्ड का अर्थ उत्तरी क्षेत्र या भाग होता है। राज्य में हिन्दू धर्म की पवित्रतम और भारत की सबसे बड़ी नदियों गंगा और यमुना के उद्गम स्थल क्रमशः गंगोत्री और यमुनोत्री तथा इनके तटों पर बसे वैदिक संस्कृति के कई महत्त्वपूर्ण तीर्थस्थान हैं।
देहरादून, उत्तरखण्ड की अन्तरिम राजधानी होने के साथ इस राज्य का सबसे बड़ा नगर है। गैरसैण नामक एक छोटे से कस्बे को इसकी भौगोलिक स्थिति को देखते हुए भविष्य की राजधानी के रूप में प्रस्तावित किया गया है किन्तु विवादों और संसाधनों के अभाव के चलते अभी भी देहरादून अस्थाई राजधानी बना हुआ है। राज्य का उच्च न्यायालय नैनीताल में है।
राज्य सरकार ने हाल ही में हस्तशिल्प और हथकरघा उद्योगों को बढ़ावा देने के लिए कुछ पहल की हैं। साथ ही बढ़ते पर्यटन व्यापार तथा उच्च तकनीकी वाले उद्योगों को प्रोत्साहन देने के लिए आकर्षक कर योजनाएँ प्रस्तुत की हैं। राज्य में कुछ विवादास्पद किन्तु वृहत बाँध परियोजनाएँ भी हैं जिनकी पूरे देश में कई बार आलोचनाएँ भी की जाती रही हैं, जिनमें विशेष है भागीरथी-भीलांगना नदियों पर बनने वाली टिहरी बाँध परियोजना। इस परियोजना की कल्पना १९५३ मे की गई थी और यह अन्ततः २००७ में बनकर तैयार हुआ। उत्तरखण्ड, चिपको आन्दोलन के जन्मस्थान के नाम से भी जाना जाता है।
इतिहास
''यह भी पढ़ें: उत्तराखण्ड राज्य आन्दोलन, रामपुर तिराहा गोली काण्ड, श्रीनगर, गढ़वाल का इतिहास
स्कन्द पुराण में हिमालय को पाँच भौगोलिक क्षेत्रों में विभक्त किया गया है:- खण्डाः पंच हिमालयस्य कथिताः नैपालकूमाँचंलौ। केदारोऽथ जालन्धरोऽथ रूचिर काश्मीर संज्ञोऽन्तिमः॥ अर्थात् हिमालय क्षेत्र में नेपाल, कुर्मांचल (कुमाऊँ), केदारखण्ड (गढ़वाल), जालन्धर (हिमाचल प्रदेश) और सुरम्य कश्मीर पाँच खण्ड है। पौराणिक ग्रन्थों में कुर्मांचल क्षेत्र मानसखण्ड के नाम से प्रसिद्व था। पौराणिक ग्रन्थों में उत्तरी हिमालय में सिद्ध गन्धर्व, यक्ष, किन्नर जातियों की सृष्टि और इस सृष्टि का राजा कुबेर बताया गया हैं। कुबेर की राजधानी अलकापुरी (बद्रीनाथ से ऊपर) बतायी जाती है। पुराणों के अनुसार राजा कुबेर के राज्य में आश्रम में ऋषि-मुनि तप व साधना करते थे। अंग्रेज़ इतिहासकारों के अनुसार हूण, शक, नाग, खस आदि जातियाँ भी हिमालय क्षेत्र में निवास करती थी। पौराणिक ग्रन्थों में केदार खण्ड व मानस खण्ड के नाम से इस क्षेत्र का व्यापक उल्लेख है। इस क्षेत्र को देवभूमि व तपोभूमि माना गया है।
भारतीय गणतन्त्र में टिहरी राज्य का विलय अगस्त १९४९ में हुआ और टिहरी को तत्कालीन संयुक्त प्रान्त (उत्तर प्रदेश) का एक जिला घोषित किया गया। १९६२ के भारत-चीन युद्ध की पृष्ठभूमि में सीमान्त क्षेत्रों के विकास की दृष्टि से सन् १९६० में तीन सीमान्त जिले उत्तरकाशी, चमोली व पिथौरागढ़ का गठन किया गया। एक नये राज्य के रूप में उत्तर प्रदेश के पुनर्गठन के फलस्वरुप (उत्तर प्रदेश पुनर्गठन अधिनियम, २०००) उत्तराखण्ड की स्थापना ९ नवम्बर २००० को हुई। अत: इस दिन को उत्तराखण्ड में स्थापना दिवस के रूप में मनाया जाता है।
सन् १९६९ तक देहरादून को छोड़कर उत्तराखण्ड के सभी जिले कुमाऊँ मण्डल के अधीन थे। सन् १९६९ में गढ़वाल मण्डल की स्थापना की गयी जिसका मुख्यालय पौड़ी बनाया गया। सन् १९७५ में देहरादून जिले को जो मेरठ प्रमण्डल में सम्मिलित था, गढ़वाल मण्डल में सम्मिलित कर लिया गया। इससे गढ़वाल मण्डल में जिलों की संख्या पाँच हो गयी। कुमाऊँ मण्डल में नैनीताल, अल्मोड़ा, पिथौरागढ़, तीन जिले सम्मिलित थे। सन् १९९४ में उधमसिंह नगर और सन् १९९७ में रुद्रप्रयाग, चम्पावत व बागेश्वर जिलों का गठन होने पर उत्तराखण्ड राज्य गठन से पूर्व गढ़वाल और कुमाऊँ मण्डलों में छः-छः जिले सम्मिलित थे। उत्तराखण्ड राज्य में हरिद्वार जनपद के सम्मिलित किये जाने के पश्चात गढ़वाल मण्डल में सात और कुमाऊँ मण्डल में छः जिले सम्मिलित हैं। १ जनवरी २००७ से राज्य का नाम "उत्तरांचल" से बदलकर "उत्तराखण्ड" कर दिया गया है।
भूगोल
उत्तराखण्ड का कुल भौगोलिक क्षेत्रफल २८° ४३’ उ. से ३१°२७’ उ. और रेखांश ७७°३४’ पू से ८१°०२’ पू के बीच में ५३,४८३ वर्ग किमी है, जिसमें से ४३,०३५ कि.मी.२ पर्वतीय है और ७,४४८ कि.मी.२ मैदानी है, तथा ३४,६५१ कि.मी.२ भूभाग वनाच्छादित है। राज्य का अधिकांश उत्तरी भाग वृहद्तर हिमालय श्रृंखला का भाग है, जो ऊँची हिमालयी चोटियों और हिमनदियों से ढका हुआ है, जबकि निम्न तलहटियाँ सघन वनों से ढकी हुई हैं जिनका पहले अंग्रेज़ लकड़ी व्यापारियों और स्वतन्त्रता के बाद वन अनुबन्धकों द्वारा दोहन किया गया। हाल ही के वनीकरण के प्रयासों के कारण स्थिति प्रत्यावर्तन करने में सफलता मिली है। हिमालय के विशिष्ठ पारिस्थितिक तन्त्र बड़ी संख्या में पशुओं (जैसे भड़ल, हिम तेंदुआ, तेंदुआ और बाघ), पौंधो और दुर्लभ जड़ी-बूटियों का घर है। भारत की दो सबसे महत्वपूर्ण नदियाँ गंगा और यमुना इसी राज्य में जन्म लेतीं हैं और मैदानी क्षेत्रों तक पहुँचते-२ मार्ग में बहुत से तालाबों, झीलों, हिमनदियों की पिघली बर्फ से जल ग्रहण करती हैं।
उत्तराखण्ड, हिमालय श्रृंखला की दक्षिणी ढलान पर स्थित है और यहाँ मौसम और वनस्पति में ऊँचाई के साथ-२ बहुत परिवर्तन होता है, जहाँ सबसे ऊँचाई पर हिमनद से लेकर निचले स्थानों पर उपोष्णकटिबंधीय वन हैं। सबसे ऊँचे उठे स्थल हिम और पत्थरों से ढके हुए हैं। उनसे नीचे, ५,००० से ३,००० मीटर तक घासभूमि और झाड़ीभूमि है। समशीतोष्ण शंकुधारी वन, पश्चिम हिमालयी उपअल्पाइन शंकुधर वन, वृक्षरेखा से कुछ नीचे उगते हैं। ३,००० से २,६०० मीटर की ऊँचाई पर समशीतोष्ण पश्चिम हिमालयी चौड़ी पत्तियों वाले वन हैं जो २,६०० से १,५०० मीटर की उँचाई पर हैं। १,५०० मीटर से नीचे हिमालयी उपोष्णकटिबंधीय पाइन वन हैं। उचले गंगा के मैदानों में नम पतझड़ी वन हैं और सुखाने वाले तराई-दुआर सवाना और घासभूमि उत्तर प्रदेश से लगती हुई निचली भूमि को ढके हुए है। इसे स्थानीय क्षेत्रों में भाभर के नाम से जाना जाता है। निचली भूमि के अधिकांश भाग को खेती के लिए साफ़ कर दिया गया है।
भारत के निम्नलिखित राष्ट्रीय उद्यान इस राज्य में हैं, जैसे जिम कॉर्बेट राष्ट्रीय उद्यान (भारत का सबसे पुराना राष्ट्रीय उद्यान) रामनगर, नैनीताल जिले में, फूलों की घाटी राष्ट्रीय उद्यान और नंदा देवी राष्ट्रीय उद्यान, चमोली जिले में हैं और दोनो मिलकर यूनेस्को विश्व धरोहर स्थल हैं, राजाजी राष्ट्रीय अभयारण्य हरिद्वार जिले में और गोविंद पशु विहार और गंगोत्री राष्ट्रीय उद्यान उत्तरकाशी जिले में हैं।
उत्तराखण्ड की नदियाँ
इस प्रदेश की नदियाँ भारतीय संस्कृति में सर्वाधिक महत्वपूर्ण स्थान रखती हैं। उत्तराखण्ड अनेक नदियों का उद्गम स्थल है। यहाँ की नदियाँ सिंचाई व जल विद्युत उत्पादन का प्रमुख संसाधन है। इन नदियों के किनारे अनेक धार्मिक व सांस्कृतिक केन्द्र स्थापित हैं। हिन्दुओं की पवित्र नदी गंगा का उद्गम स्थल मुख्य हिमालय की दक्षिणी श्रेणियाँ हैं। गंगा का प्रारम्भ अलकनन्दा व भागीरथी नदियों से होता है। अलकनन्दा की सहायक नदी धौली, विष्णु गंगा तथा मंदाकिनी है। गंगा नदी, भागीरथी के रूप में गौमुख स्थान से २५ कि॰मी॰ लम्बे गंगोत्री हिमनद से निकलती है। भागीरथी व अलकनन्दा देव प्रयाग संगम करती है जिसके पश्चात वह गंगा के रूप में पहचानी जाती है। यमुना नदी का उद्गम क्षेत्र बन्दरपूँछ के पश्चिमी यमनोत्री हिमनद से है। इस नदी में होन्स, गिरी व आसन मुख्य सहायक हैं। राम गंगा का उद्गम स्थल तकलाकोट के उत्तर पश्चिम में माकचा चुंग हिमनद में मिल जाती है। सोंग नदी देहरादून के दक्षिण पूर्वी भाग में बहती हुई वीरभद्र के पास गंगा नदी में मिल जाती है। इनके अलावा राज्य में काली, रामगंगा, कोसी, गोमती, टोंस, धौली गंगा, गौरीगंगा, पिंडर नयार (पूर्व) पिंडर नयार (पश्चिम) आदि प्रमुख नदियाँ हैं।
हिमशिखर
राज्य के प्रमुख हिमशिखरों में गंगोत्री (६६१४ मी.), दूनगिरि (७०६६), बन्दरपूँछ (६३१५), केदारनाथ (६४९०), चौखम्बा (७१३८), कामेट (७७५६), सतोपन्थ (७०७५), नीलकण्ठ (५६९६), नन्दा देवी (७८१८), गोरी पर्वत (६२५०), हाथी पर्वत (६७२७), नंदा धुंटी (६३०९), नन्दा कोट (६८६१) देव वन (६८५३), माना (७२७३), मृगथनी (६८५५), पंचाचूली (६९०५), गुनी (६१७९), यूंगटागट (६९४५) हैं।
हिमनद
राज्य के प्रमुख हिमनदों में गंगोत्री, यमुनोत्री, पिण्डर, खतलिगं, मिलम, जौलिंकांग, सुन्दर ढूंगा इत्यादि आते हैं।
दर्रे
उत्तराचंल के प्रमुख दर्रों में बरास- ५३६५ मी., (उत्तरकाशी), माना - ६६०८ मी.(चमोली), नोती-५३००मी. (चमोली), बोल्छाधुरा- ५३५३मी., (पिथौरागड़), कुरंगी-वुरंगी-५५६४ मी.(पिथौरागड़), लोवेपुरा-५५६४ मी. (पिथौरागड़), लमप्याधुरा-५५५३ मी. (पिथौरागढ़), लिपुलेश-५१२९ मी. (पिथौरागड़), उंटाबुरा, थांगला, ट्रेलपास, मलारीपास, रालमपास, सोग चोग ला पुलिग ला, तुनजुनला, मरहीला, चिरीचुन दर्रा आते हैं।
मौसम
उत्तराखण्ड का मौसम दो भागों में विभाजित किया जा सकता है: पर्वतीय और कम पर्वतीय या समतलीय। उत्तर और उत्तरपूर्व में मौसम हिमालयी उच्च भूमियों का प्रतीकात्मक है, जहाँ पर मॉनसून का वर्ष पर बहुत प्रभाव है। राज्य में वार्षिक औसत वर्षा वर्ष २००८ के आंकड़ों के अनुसार १६०६ मि.मी. हुई थी। अधिकतम तापमान पंतनगर में ४०.२ डिग्री से. (२००८) अंकित एवं न्यूनतम तापमान -५.४ डिग्री से. मुक्तेश्वर में अंकित है।
भाषाएँ
हिन्दी एवं संस्कृत उत्तरखंड की राजभाषाएँ हैं। इसके अतिरिक्त उत्तराखंड में बोलचाल की प्रमुख भाषाएँ ब्रजभाषा, गढ़वाली, कुमाँऊनी हैं।
मुख्यमन्त्री
राज्य की स्थापना से अब तक यहाँ ग्यारह मुख्यमन्त्री हुए हैं। पुष्कर सिंह धामी राज्य के वर्तमान मुख्यमन्त्री हैं:
राज्यपाल
राज्य स्थापना से लेकर अब तक यहाँ छह राज्यपाल हुए है। गुरमीत सिंह (लेफ्टिनेंट जनरल) राज्य के वर्तमान राज्यपाल  हैं:
मण्डल और जिले
उत्तराखण्ड में १३ जिले हैं जो तीन मण्डलों में समूहित हैं: कुमाऊँ मण्डल, गढ़वाल मण्डल और गैरसैंण मण्डल।
कुमाऊँ मण्डल के चार जिले हैं :
गढ़वाल मण्डल के पाँच जिले हैं :
गैरसैंण मण्डल के चार जिले हैं :
जनसांख्यिकी
मध्य पहाड़ी की दो बोलियाँ कुमाऊँनी और गढ़वाली, क्रमशः कुमाऊँ और गढ़वाल में बोली जाती हैं। जौनसारी और भोटिया दो अन्य बोलियाँ, जनजाति समुदायों द्वारा क्रमशः पश्चिम और उत्तर में बोली जाती हैं। लेकिन हिन्दी पूरे प्रदेश में बोली और समझी जाती है और नगरीय जनसंख्या अधिकतर हिन्दी ही बोलती है।
शेष भारत के समान ही उत्तराखण्ड में हिन्दू बहुमत में हैं और कुल जनसंख्या का ८५% हैं, इसके बाद मुसलमान १२%, सिख २.५% और अन्य धर्मावलम्बी ०.५% हैं। यहाँ लिंगानुपात प्रति १००० पुरुषों पर ९६४ और साक्षरता दर ७२.२८% है। राज्य के बड़े नगर हैं देहरादून (५,३०,२६३), हरिद्वार (२,२०,७६७), हल्द्वानी (१,५८,८९६), रुड़की (१,१५,२७८) और रुद्रपुर (८८,७२०)। राज्य सरकार द्वारा १५,६२० ग्रामों और ८१ नगरीय क्षेत्रों की पहचान की गई है।
कुमाऊँ और गढ़वाल के इतिहासकारों का कहना है की आरम्भ में यहाँ केवल तीन जातियाँ थी राजपूत, ब्राह्मण और शिल्पकार। राजपूतों का मुख्य व्यवसाय ज़मीदारी और कानून-व्यस्था बनाए रखना था। ब्राह्मणों का मुख्य व्यवसाय था मन्दिरों और धार्मिक अवसरों पर धार्मिक अनुष्ठानों को कराना। शिल्प्कार मुख्यतः राजपूतों के लिए काम किया करते थे और हथशिल्पी में दक्ष थे। राजपूतों द्वारा दो उपनामों रावत और नेगी का उपयोग किया जाता है।
प्रमुख नगर
---
अर्थव्यवस्था
उत्तराखण्ड का सकल घरेलू उत्पाद वर्ष २००४ के लिए वर्तमान मूल्यों के आधार पर अनुमानित २८०.३२ अरब रुपए (६ अरब डॉलर) था। उत्तर प्रदेश से अलग होकर बना यह राज्य, पुराने उत्तर प्रदेश के कुल उत्पादन का ८% उत्पन्न करता है। २००३ की औद्योगिक नीति के कारण, जिसमें यहाँ निवेश करने वाले निवेशकों को कर राहत दी गई है, यहाँ पूँजी निवेश में उल्लेखनीय वृद्धि हुई है। सिडकुल यानि स्टेट इन्फ़्रास्ट्रक्चर एण्ड इण्डस्ट्रियल डिवेलपमण्ट कार्पोरेशन ऑफ उत्तराखण्ड लि. ने उत्तराखण्ड राज्य के औद्योगिक विकास के लिये राज्य के दक्षिणी छोर पर सात औद्योगिक भूसंपत्तियों की स्थापना की है, जबकि ऊचले स्थानों पर दर्जनों पनबिजली बाँधों का निर्माण चल रहा है। फिर भी, पहाड़ी क्षेत्रों का विकास अभी भी एक चुनौती बना हुआ है क्योंकि लोगों का पहाड़ी क्षेत्रों से मैदानी क्षेत्रों की ओर पलायन जारी है।
उत्तराखण्ड में चूना पत्थर, राक फास्फेट, डोलोमाइट, मैग्नेसाइट, तांबा, ग्रेफाइट, जिप्सम आदि के भण्डार हैं। राज्य में ४१,२१६ लघु औद्योगिक इकाइया स्थापित हैं, जिनमें लगभग ३०५.५८ करोड़ की परिसम्पत्ति का निवेश हुआ है और ६३,५९९ लोगों को रोजगार प्राप्त है। इसके अतिरिक्त १९१ भारी उद्योग स्थापित हैं, जिनमें २,६९४.६६ करोड़ रुपयों का निवेश हुआ है। १,८०२ उद्योगों में ५ लाख लोगों को कार्य मिला हुआ है। वर्ष २००३ में एक नयी औद्योगिक नीति बनायी गई जिसके अन्तर्गत्त निवेशकों को कर में राहत दी गई थी, जिसके कारण राज्य में पूंजी निवेश की एक लहर दौड़ गयी।
राज्य की अर्थ-व्यवस्था मुख्यतः कृषि और संबंधित उद्योगों पर आधारित है। उत्तराखण्ड की लगभग ९०% जनसंख्या कृषि पर निर्भर है। राज्य में कुल खेती योग्य क्षेत्र ७,८४,११७ हेक्टेयर (७,८४१ किमी²) है। इसके अलावा राज्य में बहती नदियों के बाहुल्य के कारण पनविद्युत परियोजनाओं का भी अच्छा योगदान है। राज्य में बहुत सी पनविद्युत परियोजनाएं हैं जिनक राज्य के लगभग कुल ५,९१,४१८ हेक्टेयर कृषि भूमि में सिंचाई में भी योगदान है। राज्य में पनबिजली उत्पादन की भरपूर क्षमता है। यमुना, भागीरथी, भीलांगना, अलकनन्दा, मन्दाकिनी, सरयू, गौरी, कोसी और काली नदियों पर अनेक पनबिजली संयन्त्र लगे हुए हैं, जिनसे बिजली का उत्पादन हो रहा है। राज्य के १५,६६७ गाँवों में से १४,४४७ (लगभग ९२.२२%) गाँवों में बिजली है। इसके अलावा उद्योग का एक बड़ा भाग वन सम्पदा पर आधारित हैं। राज्य में कुल ५४,०४७ हस्तशिल्प उद्योग क्रियाशील हैं।
परिवहन
उत्तराखण्ड रेल, वायु और सड़क मार्गों से अच्छे से जुड़ा हुआ है। उत्तराखण्ड में पक्की सडकों की कुल लंबाई २१,४९० किलोमीटर है। लोक निर्माण विभाग द्वारा निर्मित सड़कों की लंबाई १७,७७२ कि॰मी॰ और स्थानीय निकायों द्वारा बनाई गई सड़कों की लंबाई ३,९२५ कि॰मी॰ हैं।
जौली ग्रांट (देहरादून) और पंतनगर (ऊधमसिंह नगर) में हवाई पट्टियां हैं। नैनी-सैनी (पिथौरागढ़), गौचर (चमोली) और चिनयालिसौर (उत्तरकाशी) में हवाई पट्टियों को बनाने का कार्य निर्माणाधीन है। 'पवनहंस लि.' ने 'रूद्र प्रयाग' से 'केदारनाथ' तक तीर्थ यात्रियों के लिए हेलीकॉप्टर की सेवा आरम्भ की है।
हवाई अड्डे
राज्य के कुछ हवाई क्षेत्र हैं:
रेलवे स्टेशन
राज्य के रेलवे स्टेशन हैं:
बस अड्डे
राज्य के प्रमुख बस अड्डे हैं:
पर्यटन
फुरसती, साहसिक और धार्मिक पर्यटन उत्तराखण्ड की अर्थव्यस्था में महत्वपूर्ण भूमिका निभाते हैं, जैसे जिम कॉर्बेट राष्ट्रीय उद्यान और बाघ संरक्षण-क्षेत्र और नैनीताल, अल्मोड़ा, कसौनी, भीमताल, रानीखेत और मसूरी जैसे निकट के पहाड़ी पर्यटन स्थल जो भारत के सर्वाधिक पधारे जाने वाले पर्यटन स्थलों में हैं। पर्वतारोहियों के लिए राज्य में कई चोटियाँ हैं, जिनमें से नंदा देवी, सबसे ऊँची चोटी है और १९८२ से अबाध्य है। अन्य राष्टीय आश्चर्य हैं फूलों की घाटी, जो नंदा देवी के साथ मिलकर यूनेस्को विश्व धरोहर स्थल है।